procesaur/Wiki.mk huggingface dataset:
Оливер Кан

Оливер Ролф Кан (|Oliver Rolf Kahn, прекар Титан, роден ) — поранешен германски голман. Тој ја започнал неговата кариера во јуниорскиот тим Карлсруе во 1975. Дванаесет години подоцна Кан настапил на неговиот прв официјален натревар за првиот тим. Во 1994 направил трансфер во Бајерн Минхен за 4,6 милиони германски марки, каде што останал да игра сè до крајот на неговата кариера.
Кан е еден од најуспешните германски играчи во неодамнешната историја, со осум освоени Германски првенства, шест германски купови, Купот на УЕФА во 1996, УЕФА Лигата на Шампионите и Интерконтиненталниот Куп освоени во 2001. Тој како голман освоил четири по ред награди за Најдобриот европски голман на УЕФА, три ИФФИС награди за најдобар голман на светот (''IFFHS World’s Best Goalkeeper'') и 2 трофеја како Германски фудбалер на годината. Во Светското првентсво 2002 година, Кан како единствен голман во историјата на овој турнир ја освои Златната топка.
Од 1994 до 2006, Кан бил дел од Германската репрезентација, во кој бил во првата постава, по пензионирањето на Андреас Купке (|Andreas Köpke). На Светското првентство во 2002 година, германскиот тим стигнал до финалето, благодарение на искуството на Оливер Кан, но во финалето загубил од Бразил со 2-0. Тој бил прогласен за најдобар играч и ја добил Златната топка.
Мелодичен дет-метал

Мелодичен дет-метал (познат и како мелодет) — екстремен поджанр на хеви-метал музиката кој е комбиниран од елементи од новиот бран на британски хеви метал со елементи на дет-метал. Видот се развил во Шведска во раните и средината на 90-тите години (предводен од бендовите At the Gates, Dissection, Dark Tranquillity и In Flames).
1 Музички одлики
Мелодичниот дет-метал користи компоненти од новиот бран на британски хеви метал, поточно брзите рифови и хармоничните солажи, но исто така и ја спојува агресивноста на дет-металот со мелодии и хармонии. Кај овој жанр некои елемети се искористени од други жанрови како што се блек-метал и треш метал. Во овој жанр може понекогаш да се најде и чисто пеење, како и акустични гитари. Вокалниот стил на жанрот е комбинација од врискања, чисти вокали, и дет-метал ‘ржења.
2 Потекло
Потеклото и популарноста на мелодичниот дет-метал може да се поврзе со бендовите At the Gates, In Flames, и Dark Tranquillity со нивните рани музички изданија во раните 90-ти кои го дефинираат жанрот и го вметнуваат основањето за метал сцената во Гетеборг.
Уште еден клучен бенд во развојот на мелодичниот дет-метал бил британскиот бенд Carcass, кој започнаl свирејќи грајндкор, но потоа преминал во стилот на дет-метал музиката и помогнал да се развие жанрот на мелодичен дет-метал со нивниот албум ''Heartwork'', издаден во 1993.
На Шчеќински Залив

На Шчеќински Залив (|Am Stettiner Haff) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Егезин.
Општинската заедница На Шчеќински Залив се состои од следниве општини:
Музеј Ото Лилиентал

Музеј Ото Лилиентал (|Otto-Lilienthal-Museum) — музеј во Анклам, Германија, посветен на „едриличарскиот крал“ Ото Лилиентал, авијатичарски пионер, како и пионер во разни технички, општетствени и културни проекти.
1 Историја
Анклам е родниот град на Лилиентал. Разни објекти претставуваат дел од животот и работата на Ото Лилиентал, помеѓу нив и обновата на едрилицата од 1925 година, која е дел од локалниот историски музеј, основан во 1927. Музејот Ото Лилиентал бил отворен во 1991 како биографско-технички музеј. Денес, музејот ја поседува најголемата збирка на обновени воздухоплови од Лилиентал.
2 Збирки
Архивите на музејот содржат сè што е познато за првиот успешен летач на едрилици, есеи, документи, како и архива на слики, реплики и модели на сите познати едрилици и воздухоплови на Лилиентал. Освен тоа, браќата Ото и Густав Лилиентал биле пронаоѓачи на парни мотори, играчки, како и иницијатори на бројни општествени и културни проекти.
Музејот се стекнал со голема збирка на параглајдери и прикажува модели на воздухоплови, од пред првите успешни летови, ја прикажува раната историја на воздухопловството и праисторијата на воздухопловството.
3 Награди
Во 1996 музејот ја добил наградата од Меѓународната воздухопловна федерација (FAI), а во 1999 музејот станал првиот од поранешната Источна Германија, кој бил награден со наградата „европски музеј на годината“ од Европскиот музејски форум. Сојузниот министер за култура и медиуми на Германија му ја доделил наградата „германски национален споменик“.
Егезин

Егезин (|Eggesin, полапски: ''Gizyn'') — град во округот Западна Померанија-Грајфсвалд, во сојузната покраина Мекленбург-Западна Померанија, Германија. Се наоѓа на реката Икер, 7 километри југоисточно од Икерминде и 42 километри северозападно од Шчеќин. Градот претставува административно седиште на општинската заедница На Шчеќински Залив.
Железничката станица во Егезин е опслужувана од локалните возови до Нојбранденбург, Пазевалк и Икерминде.
Леополдсхаген

Леополдсхаген (|Leopoldshagen) — општина во округот Западна Померанија-Грајфсвалд, во Мекленбург-Западна Померанија, Германија.
Местото било основано во 1748. Во 1752 кралот Фридрих II Велики го именувал селото во чест на неговиот генерал Леополд II (1700–1751).
Алекс Душебаев

Алекс Душебаев (роден на 17 декември 1992 во Сантандер) — професионален шпански ракометар, кој игра за германскиот ракометен клуб ВФЛ Гумерсбах и за репрезентацијата на Шпанија. Во 2017 година со РК Вардар од Скопје ја има освоено лигата на шампионите.
Алекс е син на ракометната икона и сега ракометен стручњак Талант Душебаев.
1 Кариера
Душебаев својата кариера ја започнал во младинскиот тим на Сиудад Реал, и во сезоната 2009/2010 се приклучил на првиот тим кој го водел неговиот татко, Талант Душебаев. На крајот на сезоната, тој го напуштил Сиудад Реал и потпишал договор со клубот Натурхаус ла Роха. По две сезони, тој преминал во редовите на Арагон и во истата сезона станал најдобар стрелец во АСОБАЛ лигата. Во јуни 2013, тој потпишал за Атлетико Мадрид, каде тренер повторно бил неговиот татко. Набрзо потоа, клубот Атлетико Мадрид престанал да постои поради финансиски причини, и Алекс потпишал двегодишен договор со македонскиот клуб, Вардар.
Во мај 2014 година, во изборот на специјализираниот портал "Хенбол планет", Душебаев бил прогласен за најдобар млад ракометар во светот.
Митрополитска резиденција – Битола

Митрополитска резиденција – Битола или позната како Битолска митрополија — управно седиште на Преспанско-пелагониската епархија и нејзиниот митрополит. Изградена е во необарокен стил периодот од 1901 до 1902 г. во времето на бугарскиот егзархиски владика Григориј. Има 4 нивоа: подземен, 2 ката и поткровје со параклис посветен на св. вмч. Георгиј Победоносец и две простории кои имаат музејска намена. Мебелот е изработен од копаничарот Нестор Алексиев Мирчевски и неговата тајфа. Митрополијата поседува библиотека „Св. Јован Богослов“ со фонд од 20 000 книги и списанија. Митрополитската капела поседува и делови од светите мошти на: свети Климент Охридски, свети Агатангел Битолски, света Февронија. Митрополијата во минатото била посетена од значајни личности како: Александар I Караѓорѓевиќ и Јосиф Цвијовиќ, како и двајца светци кои ја користеле како своја резиденција: свети Платон Бањалучки и св. Николај Жички и Охридски.
Објектот е дел од културното наследство на Македонија.
Штефансплац

Штефансплатц е плоштад во географскиот центар на Виена. Именуван е по неговата значајна зграда Штефансдом, катедрала на Виена и една од највисоките цркви во светот. Пред 20 век, редица куќи го делеа Штефансплатц од Шток-им-ајзен-платц, но по нивното уништување, името Штефансплатц почна да се користи за пошироката област која ги опфаќа двата дела . На запад и југ, се скапите шопинг улици Грабен (буквално "јаз") и Кертне Штрасе ("Кертне " е германски збор за Каринтиа). Opposite the Stephansdom is the Хас-Хаус, a piece of striking модерна архитектура дело на Ханс Холејн. И покрај тоа што јавното мислење во почетокот беше скептично за комбинацијата на средновековната катедрала и зградата изградена од стакло и челик, сепак се докажа дека од нив може да се добие една убава и впечатлива комбинација (сега се смета за пример како стара и нова архитектура може хармонично да се мешат) .
1 Шток-им-ајзен
''Шток-им-ајзен '' ("staff in iron") се наоѓа на аголот на Кертне Штрасе и Грабен во ниша на аголот на Пале Екитабле. Тбиле заковани во средниот век, и коешто е заокружувано железно лента заклучено со катинар. Најраното пишувано спомнување датира од 1533 година и е предмет на легендите за Ѓаволот.
2 У-бан станица
У-бан станицата во Штефансплатз е една од најпосетените во градот, и е единствената допирна точка помеѓу подземните улици У1 и У3. Исто така е најблиската У-бан станица на многу туристички атракции во градскиот центар.
3 Виргил капела
Во 1973 год, за време на ископувањата за У-бан станицата, една средновековна капела беше откриена 12 метри под моменталната основа . . Била изградена околу 1250 год како ''подземна капела '' во Magdalenenkapelle (скицата на која е покажана во плочникот на Штефансплатз). Можно е на почеток да била наменета за капела за погреби, но од 14 век станала гробница на едно трговско семејство.
4 Наводи
Анклам-Ланд

Анклам-Ланд (|Anklam-Land) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Шпантеков.
Општинската заедница Анклам-Ланд се состои од следниве општини:
Баргишов

Баргишов (|Bargischow) — општина во округот Западна Померанија-Грајфсвалд, во Мекленбург-Западна Померанија, Германија.
Баргишов се наоѓа на околу 5 километри источно од ханзеатскиот град Анклам. Железничката линија помеѓу Берлин и Штралзунд поминува низ општината и Возеров.
Пешна (Девич)

Пешна — археолошко наоѓалиште во поречкото село Девич. Претставува гробница од доцноантичко време. Се наоѓа пред влезот во истоимената пештера, каде е откриена гробница со свод од тули и страничен влез од западната страна.
1 Поврзано
*Дрење — населба од римско време;
*Девини Кули — гробница од доцноантичко време;
*Девич;
*Список на археолошки наоѓалишта во Поречко;
2 Галерија
Македонија во слики

Македонија во слики — документарен филм за Македонија снимен во 1923 година во режија и сценарио на Арсениј Јовков и Георги Занков. Филмот бил снимен со средства кои ги обезбедила Илинденската организација, а по повод 20 годишнината од Илинденското востание. Филмот бил снимен во два дела од кои денес е зачуван само првиот. Во 2013 г. филмот е дигитализиран.
1 Содржина
Во филмот се прикажани повеќе дејци од Илинденскиот период, градови во Македонија, како и битови снимки од дебарскиот крај. Исто така во филмот е прикажана и процесијата на пренесување на саркофагот со посмртните останки на Гоце Делчев од куќата на Михаил Чаков кон црквата Света Недела во Софија, на 2 август 1923 година. Неколкупати во крупен план е даден и саркофагот со моштите на Гоце Делчев, на кого е запишано: „Ги заколнуваме поколенијата што доаѓаат светите коски да бидат погребени во столицата на независна Македонија. Август 1923, Илинден“.
Нојендорф Б

Нојендорф Б (|Neuendorf B) — село и поранешна општина во округот Западна Померанија-Грајфсвалд, во Мекленбург-Западна Померанија, Германија. Општината се состои од селата Јанов и Нојендорф Б. Од 1 јануари 2012 е дел од општината Шпантеков.
Нојендорф А

Нојендорф А (|Neuendorf A) — село и поранешна општина во округот Западна Померанија-Грајфсвалд, во Мекленбург-Западна Померанија, Германија. Општината се состоела од самиот Нојендорф А и селото Куртсхаген. Од 1 јануари 2012 е дел од општината Духеров.
Харелбеке

Харелбеке (|Harelbeke) — општина сместена во белгиската покраина Западна Фландрија. Општината се состои од градот Харелбеке и селата Бавикхове и Хулсте.
Харелбеке од 1958 претставува почеток и завршница на велосипедската трка Е3 Харелбеке, полукласична велосипедска трка, која се одржува една недела пред Трката околу Фландрија.
1 Збратимени градови
* Кинхајм, Германија (1997)
* Енхана, Намибија (2007)
Јармен-Тутов

Јармен-Тутов (|Jarmen-Tutow) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Јармен.
Општинската заедница Јармен-Тутов се состои од следниве општини:
# Алт Телин
# Бенцин
# Даберков
# Јармен
# Круков
# Тутов
# Фелшов
Михаил Ставрев - Хаљо

Михаил Ставрев, познат под прекарот Хаљо, ― македонски револуционер, родум од ресенското село Јанковец, четник на одредот „Македонски арамии“ и на Врховниот македонски комитет.
Во 1885 г., за време на Српско-бугарската војна Михаил Ставрев е дел од одредот на Мајор Коста Паница наречен „Македонски арамии“, со надеж дека бугарската држава и армија ќе помогне Македонија да се ослободи од турскиот јарем.
Тогаш, но и по војната, намерите на Паница, и пред сè на неговите потчинети, како и на сите родољубиви Македонци, биле искрени и благородни. Од друга страна пак, приоритет на бугарскиот премиер Стефан Стамболов му биле личните амбиции и кариерата, којашто ја градел неретко злоупотребувајќи го македонското прашање, меѓу другото. Во една прилика, во врска со ослободувањето на Македонија тој изјавил:
:„''Не треба ние да ослободуваме ниеден народ; народите треба да се ослободат сами или да загинат (исчезнат).''“
Тука се случува и кулминацијата во кавгата и непријателството меѓу некогашните блиски пријатели Стамболов и Паница, коешто можеби било делумно и лично, и траело неколку години, и во 1890 г. Паница е осуден за заговор за убиство на Стамболов и на кнезот Фердинанд I, и погубен.
„Македонските арамии“ решаваат да се одмаздат. Во 1891 г. Ставрев се поврзува со Крсто Ножаров, и со браќата Наум, Никола и Димитар (Денчо) Туфекчиеви и учествува во обидот за убиството на Стамболов, при што по грешка е убиен министерот за финансии Христо Белчев. На 3 јули 1895 година во Софија при нов атентат, повторно организиран од Наум Туфекчиев, заедно со неколкумина други македонски националисти, Стамболов конечно е убиен. Ставрев е физичкиот убиец.
Осуден е во отсуство, така што трагите му се губат до 1900 година. Тогаш е уапсен за вооружен грабеж во Софија, но е ослободен. Станува четник на ВМК. Во 1901 година повторно е уапсен, а во 1902 година е осуден на смрт, но подоцна казната му е намалена и лежи извесно време во Шуменскиот затвор.
Круков (Западна Померанија)

Круков (|Kruckow) — општина во округот Западна Померанија-Грајфсвалд, во Мекленбург-Западна Померанија, Германија. Се состои од поранешните општини Боргвал, Хајденхоф, Картлов, Круков, Маринфелде, Шмарзов, Тутов-Дорф и Уноде. Во општината се наоѓаат повеќе замоци, како што се тие во Шмарзов и Картлов.
Штрасбург (Германија)

Штрасбург (службено: Штрасбург (Укермарк); |Strasburg) — град во округот Западна Померанија-Грајфсвалд, во сојузната покраина Мекленбург-Западна Померанија, Германија. Сместен е во историската област Укермарк, околу 16 километри западно од Пазевалк и 33 километри источно од Нојбранденбург.
Штрацебурх (''Straceburch'') бил основан во 1267 од војвовата Барним I како стратешко важно место близу границата со Мекленбург на запад и со Бранденбург на југ. Добил градски права и бил населен од Германци при нивното доселување на Исток. Областа била вмешана во долготрајниот конфликт помеѓу Бранденбург и Померанија и откако изборниот кнез Фридрих II на Бранденбург ја освоил територијата, померанските војводите на крајот успеале да го добијат Штрасбург според Пренцлаускиот договор од 1479.
Градот останал дел од пруската Покраина Бранденбург, но во 1952 владата на Источна Германија го воспоставила округот Нојбранденбург, кој се состоел од бранденбуршките градови Пренцлау, Темплин и Штразбург. При тоа Штрасбург бил административно седиште на околниот округ. По 1989 градот станал дел од новосоздадената покраина Мекленбург-Западна Померанија.
1 Меѓународни односи
Штрасбург е збратимен со:
* Бродница, Полска
* Дравско Поморскје, Полска
* Штрасбург, Австрија
V.I.S. - VOX

V.I.S. - VOX (Вокално инструменталниот состав - Вокс) е составен од музичари, автори и ентузијасти, кои биле активни на македонската и југословенската рок сцeна во 80 – те и 90 – те години.
Основата на бендот се поранешни членови на “Гино де Гаги и нивните страсти”.
V.I.S. – VOX настана во зимата 2011/2012 година, во состав: Марјан Бојаџиев - Mayo Vox, Петар Јанков - PJ (Ex: DDT и Архангел), Драган Гиновски – Гино (Ex: Архангел) и Ѓоко Мишковски (Ex: Хаос ин Лаос). Првата демо снимка ја направија на Теодорова Сабота, Март 2012 година со Борис Ставров, како вокал. Поради зафатеност, Борис Ставров се повлече, а не негово место настапи Рубин Кантарџиоски (Ex: Don’t! Who? One?)
V.I.S. –VOX работеа со „сезонски паузи“ и во периодот март`2012 – септември`2013, подготвија и снимија осум композиции (на англиски и македонски јазик). Овие песни го сочинуваат албумот „Песни што секогаш сте сакале да ги слушнете, а не сте имале каде“
Во првата половина на 2014., го завршија и издадоа албумот со осум инструментални композиции "Refractions"
Во Април 2016 та година го издадоа синглот „Време на заборав“. Истиот беше пласиран на I во место на Топ Листата SkySelection.
1 Членови
*Марјан И. Бојаџиев (клавијатури, композиции, текстови);
*Петар Јанков (бас гитара, композиции, аранжман, програмирање на ритам секција);
*Драган Гиновски – Гино (гитари, композиции, аранжман, Sound Engineer & Producer);
*Ѓоко Мишковски (клавијатури, аранжман, Sound Engineer & Producer);
*Рубин Кантарџиоски (вокал).
*Денко Матевски, гитара ( 2016-)
2 Албуми
**
Тодор Џунов

Тодор Џунов ( во — во ) — македонски правник, универзитетски професор, ректор на Универзитетот „Св. Кирил и Методиј“ во Скопје и претседател на Уставниот суд на Македонија.
1 Животопис
Џунов е роден во кавадаречкото село Ваташа во 1931 година, каде што завршил основно училиште. Средно училиште завршил во Битола во 1948 година.
Завршил Новинарско-дипломатска висока школа во Белград, каде што учел во периодот 1950-1952. Во 1954 година дипломирал на Правниот факултет во Скопје. Магистрирал на Универзитетот „Мак Гил“ во Монтреал во 1961 година, а на Правниот факултет во Скопје докторирал во 1963 година на темата „Меѓународно-правно регулирање на ползувањето на реките и езерата од заеднички интерес вон од пловидбата“.
Бил избран за асистент по предметот Меѓународно јавно право на Правниот факултет во Скопје во 1956 година, додека за доцент по предметот Меѓународно приватно право во 1964 година. Станал вонреден професор во 1969 година, а во 1974 година се стекнал со звањето редовен професор.
Бил член на Сојузот на комунистичката младина на Југославија од 1945 година и член на Сојузот на комунистите на Македонија од 1948 година.
Бил декан на Правниот факултет во Скопје во еден мандат (1981-1983) и ректор на Универзитетот „Кирил и Методиј“ во Скопје во еден мандат (1985-1988).
Во 1994 година, тој станал судија, а во 2000 година претседател на Уставниот суд на Македонија, чиј мандат му престанал во 2003 година.
Бил член или шеф на делегации во меѓувладини тела за водостопански прашања, за меѓународна научна и технолошка соработка со Грција, САД, Велика Британија, за сукцесија на поранешна СФРЈ, на балкански и европски ректорски конференции, на конференции на УНЕСКО, ОН и др., бил арбитер на надворешно-трговска арбитража како и арбитер на Судот за мирење и арбитража на ОБСЕ.
Автор е на повеќе од стотина научни и стручни трудови, меѓу кои позначајни се: универзитетски учебник по Меѓународно приватно право (четири изданија); „Меѓународно регулирање на користењето на водите“ 1979 (научен труд со наградата „11 Октомври“, 1980), Надворешна политика на СФРЈ и неврзувањето, 1989; Збирка закони од МПП (две изданија, 1984, 1987) и други.
Носител е на Републичката награда за научен труд „11 Октомври“ 1980, Орден за труд и за заслуги за народ, Златна плакета и статуа „Јустинијан“ на Правниот факултет; Плакета на Универзитетот „Кирил и Методиј“ во Скопје, универзитетите на поранешна СФРЈ, Софискиот универзитет, Универзитетот „Мартин Лутер“ Хале-Витенберг, Германија.
Починал во Скопје на 1 јануари 2014 година.
2 Поврзано
* Масакр во Ваташа
* Методи Џунов
* Ристо Џунов
* Блаже Џунов
* Пане Џунов
Сидсе Бабет Кнудсен

Сидсе Бабет Кнудсен (дански: Sidse Babett Knudsen) е данска актерка која работи во театар, телевизија и на филм. Родена е на 22 ноември 1968 година во Копенхаген. Своите почетоци ги направи во 1997 година во серијата ''Ајде да се изгубиме'' (Let's Get Lost) каде освои награди за најдобра актерка. На светот ѝ стана позната и по серискиот филм ''Премиерка'' (Borgen).
Живко Козар

Живко Козар (, - , ) — македонски карикатурист и долгогодишен соработник на Нова Македонија. Се смета за основоположник на политичката карикатура во Македонија.
1 Животопис
Козар е роден во Скопје, на 24 септември 1931 година, но по потекло е прилепчанец. По завршувањето на Архитектонскиот факултет тој заминал на студиски патувања низ европските земји. Долги години живеел во Прилеп и како архитект бил директор на Заводот за урбанизам во Прилеп. Откако се пензионирал, се преселил да живее во Битола, каде што продолжил да твори на полето на карикатурата, со која почнл да се занимава од гимназиските денови. Козар првата карикатура ја објавил на 18 ноември 1956 година во дневниот весник „Нова Македонија“, на тема и во времето на Суецката криза. Оттогаш објавил илјадници политички карикатури, низ кои ги карикирал светските државници и политичари, творци на политичките настани во светот. Живко Козар никогаш не пројавил посебен интерес за презентирање на своите дела на изложби. За првпат неговите карикатури се претставени во 1978 година на Светската галерија на карикатури во Скопје. Во 1987 година ја отворил својата прва самостојна изложба на политичка карикатура во Клубот на новинарите во Скопје. Починал на 30 декември 2013 во Битола.
Карло Нерво

Карло Нерво (роден во Басано дел Грапа, на 29 октомври 1971) — италијански политичар и поранешен фудбалер, играч од средниот ред.
1 Кариера
1.1 Фудбалер
По потекло од Солања, Нерво почнал да игра фудбал во Г.С.Р. Солања каде по две години се преселил во Басано, каде тој го направил своето деби меѓу професионалците во 1988 со Басано Виртус. По првите неколку сезони во неговата професионална кариера со Басано, Монца (без ниту еден настап), и Читадела, во 1992 потпишал за Мантова, останувајќи таму за две години.
Во 1994 Нерво бил купен од страна на Болоња, тимот за кој играше постојано за 11 сезони (од 1994- 95 до 2004 - 05), години во кои ја докажал својата вредност како многу квалитетен разигрувач на топката, со фантастичен нос за гол, до повикот во италијанската репрезентација. По краток период во текот на сезоната 2005-06, кога тој играл за Катанѕаро, играчот се вратил да ја заврши својата професионална играчка кариера во Болоња. Тој се обиде да му помогне на клубот во кој помина најголем дел од својата кариера да се врати во Серија А, но во сезоната 2006-07 Болоња завршила на 7. место во Серија Б и останал без промоција. Нерво ја завршил сезоната со 2 гола во 26 настапи, а потоа во јуни 2007, одлучил да се пензионира.
Тој е трет со играч по бројот на официјални натпревари (417) во дресот на Болоња , а пред него се само Џакомо Булгарели и Тацио Реверси..
1.2 Титули
1.2.1 Болоња
*Серија Ц1 : 1994-95
*Серија Б : 1995-96
*Интертото куп : 1998
1.3 Политичар
На 7 јуни 2009 бил избран за градоначалник на Солања (VI), неговата родна земја..
Велодром

Велодром — арена која се користи при велодромскиот велосипедизам. Современите велодроми се одликуваат со стрмни овални патеки, состоејќи се од две кружни кривини од 180 степени поврзувајќи се со два правци. Преминот на правците кон кружната кривина е овозможен преку умерена претходна кривина.
1 Поврзано
* Велодромски велосипедизам
Спомен-соба на Мустафа Кемал Ататурк - Битола

Спомен-соба на Мустафа Кемал Ататурк — просторија во склоп на Битолскиот музеј посветена на Мустафа Кемал Ататурк кој во 1899 година тука завршил средно воено училиште (Мектеби аскери идади).
1 Историја
Првите музејски презентирања во Битолскиот музеј на познатиот државник, таткото на современа Турција, Мустафа Кемал Ататурк, датираат од 1978 година, кога е отворена првата изложба на фотографии, документи и факсмили, кои го прикажуваа животот и дејноста на големиот реформатор на Турција, кој во 1899 година завршил средно воено училиште (Мектеби аскери идади) сместено во денешната зграда на Битолскиот музеј, Старата битолска касарна. Во 1994 година, на простор од 40 м<su>2</sup>, со постоечките материјали обогатени со одредени предмети копии сместени во две прикладни витрини и спомен-биста за Кемал Ататурк, за првпат е поставена музејската поставка. Оваа поставка свечено е отворена на 3 октомври 1998 година.
2 Посети
На самото отворање музејот беше посетен од Киро Глигоров и Сулејман Демирел тогашни претседатели на Македонија и Турција. Во 2012 шефот на турската дипломатија Ахмет Давутоглу ја посетил поставката.
Ландхаген

Ландхаген (|Landhagen) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Нојенкирхен.
Општинската заедница Ландхаген се состои од следниве општини:
# Беренхоф
# Даргелин
# Дерзеков
# Дидрихсхаген
# Хинрихсхаген
# Левенхаген
# Мезекенхаген
# Нојенкирхен
# Вакеров
# Вајтенхаген
Седална коска

Седалната коска (|os ischii) е сместена под бедрената коска и зад срамната коска, претставува дел од карличната коска и учествува во формирањето на масивниот коскен појас (карлица).
1 Делови
Седалната коска е составена од:
*тело (| corpus ossis ishii) кое го гради задниот дел од ацетабулумот;
*гранка (| ramus ossis ishii);
*запречен отвор (| foramen opturatum);
*рапава седална џумка (|tuber ischiadicum) служи за поврзување на задните бутни мускули;
*седален шилец (|spina ischiadica) одделува два засека:
**голем седален засек (|incisura ischiadica major);
**мал седален засек (|incisura ischiadica minor);
*коскените засеци со помош на две врски се преобразени во коскено- фиброзни отвори за премин на крвни садови и нерви.
2 Зглобови
Седалната коска учествува во градбата на зглобот на колкот (| articulatio coxae), го поврзува ацетабулумот од карличната коска со главата од бутната коска, спаѓа во топчести зглобови и се вршат сите движења на ногата.
3 Галерија
Јармен

Јармен (|Jarmen) — град во округот Западна Померанија-Грајфсвалд, во сојузната покраина Мекленбург-Западна Померанија, Германија. Се наоѓа на јужниот брег на реката Пене, 20 километри јужно од Грајфсвалд. Градот претставува административно седиште на општинската заедница Јармен-Тутов.
Градот бил основан при доселувањето на Германците на Исток и останал рурален град кај важен речен премин на Пене. Јармен бил во Војводството Померанија од неговото основање до Триесетгодишната војна, во Шведска Померанија до Големата северна војна, во пруска Померанија до Втората светска војна, во Источна Германија во покраината Мекленбург-Западна Померанија и подоцна во Округ Нојбранденбург до револуцијата во 1989 и во покраината Мекленбург-Западна Померанија во рамките на обединета Германија од 1990. Автопатот А20 ја премостува Пене кај Јармен.
1 Градски единици
Покрај самиот град, во неговите граници се наоѓаат и следниве села:
* Плец
* Ној Плец
* Вилхелминетал
* Грос Тојтин
* Клајн Тојтин
* Кронсберг
* Мисентин
2 Историја
Во близина на Јармен се пронајдени остатови на населби од каменото и бронзеното доба. Во 690, западнословенските Велети ја населиле областа. Во доцниот среден век, областа била позната како дел од Мизерец и Плот.
Самиот град бил основан при доселувањето на Германците на Исток, по 1250. Забележан како Гермин (''Germin'', 1269), Јермин (''Jermin'', 1277; ''Jermyn'', 1290), бил во посед на бискупите од Камин, додека не бил предаден на Отон I, померански војвода, како феуд во 1305. Јармен останал мал град, но имал умерен раст поради својата местоположба на речен премин и одржувањето на фериботот од 1368. Во 1631, Јармен станал седиште на Амт Икерминде. Во тое време, Триесетгодишната војна ја зафатила областа, по која градот станал дел од Шведска.
Јармен останал во Шведска Померанија до 1720, кога областа јужно од реката Пене станала пруска како последица на Големата северна војна. Во 1742 и 1839, делови на градот изгореле. Во 1863, фериботот бил заменет со мост преку реката Пене. Од крајот на век, Јармен бил поврзан со соседните градови со железница со тесен колосек: во 1893 до Анклам и Фридланд и во 1897 до Алтентрептов и Демин како и до Грајфсвалд и Цисов. Ниедна од овие теснолиниски железнички линии не постои повеќе. Во 1945, пруската покраина Померанија била ''де факто'' распуштена како последица на Втората светска војна и Јармен станал дел од советската окупациска зона, а од 1949 во Источна Германија. Од 1990, Јармен е дел од сојузната покраина Мекленбург-Западна Померанија. Кај Јармен поминува автопатот А20 и сојузниот пат Б96.
3 Галерија
Западнопомерански дијалект

Западнопомерански дијалект (|Westpommersch или ''Vorpommersch'') — дијалект на долногерманскиот јазик. Денес е говорен во Западна Померанија (''Vorpommern'') во североисточна Германија. Кон западните делови на областа, дијалектот постепено преминува кон мекленбуршкиот, кој како и западнопомеранскиот, припаѓа на мекленбуршко-западнопомеранскиот дијалект. Кон јужните делови се меша со бранденбуршкиот. Западнопомеранскиот има извесно западнословенско влијание. Се одликува со силен и краток говор.
Фондот на зборови на западнопомеранскиот дијалект е собран и запишан во Померанскиот речник (''Pommersches Wörterbuch'').
1 Поврзано
* Померански дијалекти
Детерминанта

Детерминанта — вредност поврзана со квадратните матрици. Истата може да биде пресметана од елементите на матрицата со помош на аритметички израз, иако постојат и други начини за нејзино пресметување. Детерминантата содржи важни информации за матриците преку кои се претставени коефициентите на систем од линеарни равенки, но и за матрици кои соодветствуваат на линеарна трансформација на векторски простор. Во првиот случај, системот има единствено решение во оној случај кога детерминантата не е еднаква на нула; кога вредноста на детерминантата е нула, системот има многу решенија или пак ниту едно решение. Во вториот случај, трансформацијата има инверзна операција само доколку детерминантата не е еднаква на нула. На детерминантата на квадратна матрица со реални елементи и соодветствува и геометриска интерпретација: апсолутната вредност на детерминантата го претставува коефициентот со кој е помножена плоштината или волуменот (или некоја аналогна вредност во повисока димензија) при соодветната линеарна трансформација, а додека нејзиниот знак покажува дали трансформацијата задржува ориентации. Следствено, доколку 2 &times; 2 матрица со детерминанта -2 е употребена на регион од просторот кој има конечна плоштина, истата ќе го трансформира регионот во нов регион чија плоштина е двојно поголема и има обратна ориентација.
Детерминантите се појавуваат на најразлични места во математиката. Употребата на детерминантите во математичката анализа ја вклучува детерминантата на Јакобиан матриците при методот на замена за решавање на интеграли од функции со повеќе променливи. Исто така, тие се користат за дефинирање на карактеристичниот полином кој е најважна алатка при барање на карактеристичните вредности на матрица. Во одредени случаи, детерминантите се употребуваат и за поедноставување на изрази.
Детерминантата на матрица А се обележува со det(A), det A, or |A|. Во случај кога елементите на матрицата се експлицитно напишани, детерминантата се обележува така што заградите кои се користат за обележување на матрица се заменуваат со вертикални линии. На пример, детерминантата на матрицата
:<math> \begin{pmatrix}a&b&c\\d&e&f\\g&h&i\end{pmatrix}</math>
се обележува
:<math>\begin{vmatrix} a & b & c\\d & e & f\\g & h & i \end{vmatrix}</math>
и ја има вредноста
:<math>(aei+bfg+cdh)-(ceg+bdi+afh).\,</math>
Иако детерминантите се најчесто користени за матрици со реални или комплексни коефициенти, дефиницијата за детерминанта користи само собирање, одземање и множење, па може да биде дефинирана и за квадратни матрици чии елементи припаѓаат на било кој комутативен прстен. Следствено, детерминантата на матрица чии елементи се цели броеви ќе биде цел број, а матрицата има инверзна матрица со цели броеви ако и само ако детерминантата е еднаква на 1 или -1 (бидејќи тие претставуваат единствените инвертибилни елементи во множеството на цели броеви). За квадратни матрици со елементи кои припаѓаат на некомутативен прстен, како на пример кватернионите, не постои единствена дефиниција за детерминантата, како и дефиниција која ги има истите својства како детерминантите во комутативни прстени.
1 Наводи
*
Лекниц-Пенкун

Лекниц-Пенкун (|Löcknitz-Penkun) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Лекниц.
Општинската заедница Лекниц-Пенкун се состои од следниве општини:
Лубмин (амт)

Лубмин (|Lubmin) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Лубмин.
Општинската заедница Лубмин се состои од следниве општини:
# Бринцов
# Хансхаген
# Кацов
# Грајфсвалд
# Креслин
# Лесин
# Лубмин
# Ној Болтенхаген
# Рубенов
# Вустерхузен
Голема Пеш

Голема Пеш во литературата и како Голема Пешт е археолошко наоѓалиште во поречкото село Здуње. Претставува населба од палеолитот. Местоположбата на пештерата овозможува многу добра прегледност на околината, а особено кон долината на некогашната река Треска. Се наоѓа на 460 метри надморска височина и на 62 метри над релативната висина на тогашното ниво на оваа река. Со изградбата на хидроцентралата и со полнењето на езерото Козјак, пештерета денес се наоѓа на 10 м. над водата и сериозно е загрозена од големото присуство на влага. Во 1999 година е извршено пробно сондирање а од лабораторијата на Институтот за физика во Ерланген, Нирнберг (каде биле испратени два примерока од јаглен) пронајдено е дека пештерата била населена и пред 50.000 п.н.е. Камените и коскените артефакти укажуваат на присуство на луѓе од времето кога сè уште немало изработки и употреба на керамика (глина). Кварцот бил главна суровина која била употребувана за изработка на алатките. На простор од 6 м<sup>2</sup>на длабочина од 70 см се откриени 6000 камени артефакти и 4900 наоди од животински коски. Најголем број остатоци потекнуваат од елени, а во помал број од: алпски козорог, дива свиња, пештерна хиена, мечка, дабар, птици, желка. Наоѓалиштето било мета на диви копачи и биле се пронајдени оштетувања на импровизираната ограда од наоѓалиштето и во внатрешноста на пештерата, каде што биле евидентирани копања, со што бил нарушен стратиграфскиот слој на просторот предвиден за истражување, а исто така бил направен и откоп на два геолошки слоја од сондата каде што биле вршени систематски ископувања, со што, пак, било предизвикано нарушување на хоризонталната стратиграфија на сондата.
1 Поврзано
*Засечишта — населба од средниот век;
*Бошевци — црква и некропола од средниот век;
*Градиште — населба од доцноантичко време;
*Подградец — населба од доцноантичко време;
*Св. Недела — црква и некропола од средниот век;
*Оча — некропола од раниот среден век;
*Црквиште — црква од средниот век;
*Цуцул — населба од рисмко време и среден век;
*Куклојца — населба од доцноантичко време и среден век;
*Потпетрушка — светилиште од раниот сред век;
*Старо Село — населба и некропола од средниот век;
* Здуње;
*Список на археолошки наоѓалишта во Поречко;
Надја Али

Надја Али (урду: نادیہ علی, англиски: Nadia Ali) е пакистанско-американска пејачка и текстописец. Моментално има изградено соло кариера, иако претходно стекна голема слава во денс групата ''iiO'' со својот деби сингл ''Rapture''. Втората најпозната песна е ''Is it love?''. Откако се оддели од групата во 2005 година, стана познат и добар вокалист на електронската денс музика. Има соработувано со многубројни диџеи, од кои најпознат е Армин ван Бурен.
0.1 Личен живот
Родена е на 3 август 1980 година во Либија, од пакистански родители. Родителите и таа заедно се преселија кога Надја имаше 5 години во САД, поточно во Њујорк. Започна да пее на 17 години, во канцелариите на ''Версаче'', посебно на Божиќни забави. Колегите од ''Версаче'' му ја претставија на продуцентот Маркус Мозер, со кого подоцна ја основаа групата ''iiO''. Со оваа група најпознати песни ѝ се ''Rapture'' и ''Is this love?''. Во 2005 се оддели од Маркус и започна соло кариера. Настапувајќи сама, направи многу песни од кои најпознати се: ''At the end'', ''Runaway'', ''Smooth'', ''Pressure'', ''Kiss'', ''Try'', ''Fantasy'', ''Crash and burn'', ''Feel so good'', ''Must be the love'' итн.
Лекниц

Лекниц (|Löcknitz) — општина во округот Западна Померанија-Грајфсвалд, во Мекленбург-Западна Померанија, Германија. Општината се наоѓа 12 километри западно од германско-полската граница и 25 километри западно од Шчеќин. Општината претставува административно седиште на општинската заедница Лекниц-Пенкун.
1 Прекугранична соработка
Од 1992 двојазичната германско-полска гимназија е посетувана од германски и полски ученици. Во 2008 година имало 526 ученици од Германија и 161 ученик од Полска. Во 2008 дипломите им биле доделени од страна на министрите за надворешни работи на двете држави Франк-Валтер Штајнмајер и Радослав Сикорски. Откако Полска го потпишала Шенгенскиот договор, населението на Лекниц е во пораст, бидејќи трошоците за земјиште и станови се помали отколку во Полска. Многу луѓе живеат во Лекниц, а работат во Шчеќин и првите економски инвестиции во Лекниц се од полски претпријатија, поддржани од администрацијата на Лекниц. Моментално, во градот има 7% полско население.
2 Познати луѓе
* Виктор Бауер (1915–1969), пилот
3 Збратимени градови
Лекниц е збратимен со следниве градови:
* Засенберг, Германија
* Старе Чарново, Полска
Руден

Руден (|Ruden) — мал остров во Балтичкото Море, сместен помеѓу Риген и Узедом близу германскиот брег. Руден припаѓа на општината Креслин, во сојузната покраина Мекленбург-Западна Померанија. Пред плимната бура на Денот на Сите Светци во 1304, Руден веројатно бил дел од тесен премин помеѓу Узедом и Риген.
Денес, Руден е заштитен природен резерват.
Креслин

Креслин (|Kröslin) — општина во округот Западна Померанија-Грајфсвалд, во Мекленбург-Западна Померанија, Германија.
Општината е составена од следниве единици:
* Фрест
* Холендорф
* Карин
* Креслин
* Шпандоверхаген
Во рамките на општината влегуваат и следниве острови:
* Грајфсвалдер Ој
* Руден
* Денхолм
* Гросер Вотиг
* Клајнер Вотиг
* Гросер Рорплан
Бундестаг

Бундестаг (|Bundestag - „Сојузно собрание“) — уставно и законодавно тело во Германија.
Бундестагот бил основан со Основниот закон на Сојузната Република Германија во 1949 како наследник на поранешниот Рајхстаг на Вајмарска Република. Неговото седиште е во зградата на Рајхстагот во Берлин. Норберт Ламерт е моменталниот претседател на Бундестагот. Претставниците на Бундестагот се директно избирани, обично на секои четири години или порано ако канцеларот го изгуби мнозинството гласови и бара од претседателот да го распушти Бундестагот и да се одржат избори.
1 Поврзано
* Политика на Германија
Бахо Нуево

Бахо Нуево или познати како Петрелски Острови (шпански: Bajo Nuevo, Islas Petrel) е мал, ненаселен гребен со мали островчиња, покриен со трева, долг 26, широк 9 км и се наоѓа во западниот дел на Карипско Море. Има еден светилник на островот Лоу Кеј, а најблиско копно е гребенот Сераниља, на 110 км западно.
Гребенот најпрво беше забележан на холандските карти во 1634, но името му беше дадено дури во 1654 година. Бахо Нуево беше повторно откриен од англискиот пират Џон Гловер во 1660. Иако гребенот моментално е контролиран од Колумбија, тој е предмет на политички спор околу суверенитетот помеѓу Јамајка, Никарагва и САД.
Сераниља

Сераниља (|Banco Serranilla) — подводен гребен со мали ненаселени островчиња во западниот дел на Карипско Море. Се наоѓа на 350 км североисточно од Никарагва и 280 км југозападно од Јамајка. Најблиско копно е гребенот Бахо Нуево на 110 км источно. Првично е прикажан на шпанските карти во 1510 година и моментално е окупиран од страна на Колумбија. Предмет е на политички спор околу суверенитетот помеѓу Хондурас, Никарагва и САД. Долг е 40, а широк 32 км покривајќи површина од .
Грајфсвалдер Ој

Грајфсвалдер Ој (|Greifswalder Oie; буквално „грајфсвалдски остров“) — мал остров во Балтичкото Море, сместен источно од Риген близу германскиот брег. Острови има површина од околу 54 хектари. Грајфсвалдер Ој припаѓа на општината Креслин, во сојузната покраина Мекленбург-Западна Померанија.
1 Географија
Грајфсвалдер Ој е околу 1.550 метри долг и максимално 570 метри широк и со карпите на неговата источна страна, максимално 19 метри висок. Се наоѓа на 12 километри од брегот на Узедом. На островот, со неговиот забележлив стрмен брег, постои 49 метри висок светилник, еден од најголемите во Балтикот. Целиот остров е природен резерват.
Настанал во текот на последното ледено доба, од неколку ледени пластови од Скандинавија. На Ој се забележани вкупни три различни пластови, па така карпите кои потекнуваат од различни делови од Скандинавија можат да се сретнат на островот.
2 Историја
Околу 1929 Јоханес Винклер испробувал мали ракети на метан близу островот. Островот бил забранета воена зона од 1936 до 1991, најпрвин под контрола на Нацистичка Германија и потоа на Источна Германија. Помеѓу 1937 и 1945 бројни ракети биле истрелани од островот. Во операција означена како ''Светилник'', Вернер фон Браун ги надгледувал обидите за исфрлање на ракетите А3 во декември 1937, меѓутоа сите обиди пропаднале. Помеѓу 1938 и 1942 островот бил местото на успешните обиди за пуштање на ракетите А5. Исто така 28 Фау 2 ракети биле истрелани вертикално од Грајфсвалдер Ој помеѓу 1943 и 1945. Овие обиди биле направени со цел да се набљудува навлегувањето на ракетите во атмосферата.
3 Моментална состојба
До 2000-тите, островот е ненаселен птичји резерват, и единствено еден човек работи во светилникот, управува со малото пристаниште (длабочина од 1,6 метри) и создава уметничките дела кој ги поставува долж патеката околу островот. Повремено постои ферибот од Пенеминде и Карлсхаген.
Мала Река (Поречка)

Мала Река — река во Поречието во западна Македонија, лева и најголема притока на Треска, која а прима спротиводно на 57,9 км од својот влив.
Извира на северните падини на Добра Вода над с. Волче, на надморска височина од 1.210 м (каде е наречена Волчица), а се влева на 465 м во близина на селото Калуѓерец. Вкупната должина од изворот до вливот и изнесува 28,5 км, минималната должина 20,1 км, а коефициентот на развиеност е 1,42. Вкупниот пад помеѓу изворот и вливот изнесува 745 м, а просечниот е мал, и изнесува 26,1‰.
Вкупната должина на водоразделната линија на Мала Река изнесува 71 км а сливот и зафаќа или 9,1 % од вкупната површина на сливот на реката.
1 Течение
Извирајќи од Добра Вода под името Волчица, реката тече во источен правец, минувајќи северно од селото Волче и од лево го прима потокот Долни Лубоен, а потоа и Загреоски Дол од десно, па минува на извесно растојание под селото Заград и од лево ја прима Гребовска Река пред да стаса до с. Растеш, каде течението свртува кон север. Веднаш по Растеш, од левата страна ја прима Битовска Река, и тука почнува да се нарекува ''Мала Река''. Од левата страна ѝ се придружува потокот Думин Дол, а малку понатаму, кај с. Косово — Ботушка Река и Негов Дол од десно. Мала Река продолжува на север и недалеку од с. Звечан, од десна страна, го прима Липов Дол, а понатаму од лево и Јамечки Дол.
Навлегувајќи во Самоков од десно заеднички се влеват Бенческа и Ковачка Река, а кај возвишението Кале и месноста Долно Лупште, од истата страна ѝ се приклучува потокот Градски Дол. По Долно Зркле, реката зема источен правец и навлегува во пошироката долина Јанево, каде реката минува низ с. Ковче, одминувајќи ја фабриката „Сувенир“ и примајќи го од десно прво потокот Млачје, а потоа и Иначка Река.
Во понатамошниот дел, Мала Река има неколку остри свијоци, и под падинскиот предел Осојница (под с. Могилец) од десно ги прима потоците Пеколник и Смеда. Тука течението добива североисточен правец и поминува крај Могилечкиот манастир, по што од лева страна го прима потокот Трбулјак; тука Мала Река скршнува на запад и, под селото Калуѓерица во месноста Ајроица се влева во Треска како нејзина лева притока.
1.1 Археолошки наоѓалишта по течението
* Долно Падиште — некропола од доцноантичко време кај с. Косово
* Ограда — населба од доцноантичко време кај с. Зркле
* Грамадиште — населба и некропола од римско време кај с. Ковче
2 Особености на долината
Долината во горниот дел е всечена во кристалести шкрилци каде на 3-4 км од вливот прави лак и се пробива низ доломитска зона. Последниот дел на долината е епигенетски и претставува наследена заливска долина, со што може да се објасни и нејзиниот спротивен правец на течење во однос на реката Треска.
3 Галерија
4 Поврзано
* Вршјак
* Добра Вода
* Могилечки манастир
Простагландин

Простагландините се липидни состојки кои се добиваат ензимски од масни киселини и имаат важни функции во животинските организми. Секој ''простагландин'' содржи 20 јаглеродни атоми, од кои пет градат прстен. Името простагландин доаѓа од простатата, бидејќи првиот простагландин е изолиран од семената течност во 1935 година од страна на шведскиот физиолог Улф фон Ојлер.
Пенетал/Лец

Пенетал/Лец (|Peenetal/Loitz) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Лец.
Општинската заедница Пенетал/Лец се состои од следниве општини:
# Гермин
# Лец
# Засен-Трантов
Сент Џон

Сент Џон (анг. Saint John) е Карипски остров и дел од Американски Девствени Острови. Тој е најмал од трите главни острови: Сент Џон, Сент Томас и Сент Крој. Сент Џон лежи околу 6 километри источно од Сент Томас, и 6 километри југозападно од Тортола кој е дел од Британски Девствени Острови. Островот зафаќа површина од 40 км<sup>2</sup> и 4.157 жители. На Сент Џон нема аеродром и единствен начин на пристап е по пат на брод, обично ферибот.
0.1 Историја
Првите жители на овој остров се Аравак Индијанците кои дојдоа од брегот на Колумбија и Венецуела околу 300-тата година од новата ера. Данците беа први Европејци кои дојдоа во 1672 година. Тие му го дадоа името кое на дански е Sankt Jan. Поради плодната земја и топлата клима, направени се бројни плантажи на шеќерна трска. За работа се користени робови - Црнци и домородците сè додека не изумреа. САД ги купија островите од Данска во 1917 година и тука основаа воена база. Главна гранка од која се полни буџетот на островот е туризмот.
Торгелов-Фердинандсхоф

Торгелов-Фердинандсхоф (|Torgelow-Ferdinandshof) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Торгелов.
Општинската заедница Торгелов-Фердинандсхоф се состои од следниве општини:
# Алтвигсхаген
# Фердинандсхоф
# Хамер на Икер
# Хајнрихсвалде
# Ротемил
# Торгелов
# Вилхелмсбург
Лец

Лец (|Loitz) — град во округот Западна Померанија-Грајфсвалд, во сојузната покраина Мекленбург-Западна Померанија, Германија. Се наоѓа на реката Пене, 10 километри североисточно од Демин и 22 километри југозападно од Грајфсвалд. Градот претставува административно седиште на општинската заедница Пенетал/Лец.
Торгелов

Торгелов (|Torgelow) — град во округот Западна Померанија-Грајфсвалд, во сојузната покраина Мекленбург-Западна Померанија, Германија. Се наоѓа на реката Икер, 12 километри јужно од Икерминде и 41 километар северозапад од Шчеќин. Градот претставува административно седиште на општинската заедница Торгелов-Фердинандсхоф.